«Սա աշխարհաքաղաքական կենտրոնների և մեր առաջնային գործընկերների՝ մի դեպքում մեր ռազմավարական դաշնակից ՌԴ-ի, մյուս կողմից առաջնային գործընկերոջ աշխարհաքաղաքական շահերի համընկնման համաձայնագիր է: Սա լավագույն պատասխանն է բոլոր այն հոռետեսական գնահատականներին, քննադատություններին, որ երկար ժամանակ հնչեցվում էին ՀՀ –ի արտաքին քաղաքական կուրսի հետ կապված: Կյանքը եկավ ապացուցելու, որ նախագահ Սերժ Սարգսյանի հռչակած արտաքին քաղաքական կուրսը՝ մի կողմից նախաձեռնողականության, մյուս կողմից ինտեգրացիոն գործընթացներում մեր գործընկերներին ոչ թե հակադրելու, այլ համադրելու քաղաքականությունը հաջողված է, և այսօր դա միս ու արյուն ստացավ»,- շարունակեց Սամվել Ֆարմանյանը: